b'\n_START_ARTICLE_\nKaidun (meteorit)\n_START_PARAGRAPH_\nMeteorit Kaidun je meteorit iz skupine ogljikovih hondritov. Na Zemljo je padel 12. marca 1980 na voja\xc5\xa1ko bazo nekdanje Sovjetske zveze v Jemnu. Meteorit spada v skupino ogljikovih hondritov tipa CR2. Vsebuje veliko \xc5\xa1tevilo mineralov, kar povzro\xc4\x8da nemalo te\xc5\xbeav v iskanju star\xc5\xa1evskega telesa. V njem so na\xc5\xa1li delce drugih tipov meteoritov (npr. C1, CM1 in C3). Vsebuje tudi okoli 60 razli\xc4\x8dnih mineralov, od katerih jih precej sploh ne najdemo na povr\xc5\xa1ini Zemlje (primer florenskit). V marcu 2004 so znanstveniki razvili teorijo, da morda meteorit Kaidun izvora iz Marsove lune Fobos . Meteorit vsebuje zelo veliko redkih okru\xc5\xa1kov kamnin bogatih na alkalnih elementih, ki so se odlagali v razli\xc4\x8dnih \xc4\x8dasovnih obdobjih. To pomeni, da je bilo star\xc5\xa1evsko telo v bli\xc5\xbeini izvora alkalno bogatih kamnin, ki so obi\xc4\x8dajno posledica razslojevanja (diferenciacije) kamnin. Luna Fobos je bli\xc5\xbee Marsu kot Deimos, zato je luna Fobos verjetneje izvor meteorita Kaidun.'